Xelís de Toro

**Xosé Luís de Toro Santos**, máis coñecido como **Xelís de Toro**, nado en Santiago de Compostela o 9 de outubro de 1962, é un escritor e artista multimedia.

## Traxectoria 
O seu pai é de Formariz (provincia de Zamora) e a súa nai de Falapaso (Camboño, Lousame). Seu irmán, Suso de Toro, tamén é escritor.

É licenciado en Filoloxía Galega pola Universidade de Santiago de Compostela. Foi lector de galego nas universidades de Birmingham (1991-93) e Oxford (1993-97). En 1990 fundou Edicións Positivas xunto con Paco Macías.
Foi cantante do grupo Os Quinindiolas. Realizou performances multimedia con Terminal e O buscapeixe. Foi colaborador habitual de *Vieiros* e reside en Inglaterra, onde traballa como editor internacional *freelance*. Forma parte do proxecto Laboratoro, que mestura música improvisada, poesía e movemento.

## Obras 
### Narrativa 
* *Seis cordas e un corazón* (1989). Vigo: Xerais, publicada baixo o pseudónimo de **Roque Morteiro**).
* *Non hai misericordia* (1990) Vigo: Xerais.
* *Terminal* (1994). Santiago: Positivas. 165 pax. ISBN 978-8487783272.
* *Os saltimbanquis no paraíso* (2000) Santiago: Sotelo Blanco.
* *Riofero* (2009). Vigo: Xerais. 248 pax. ISBN 978-84-9782-947-2
* *Etceteramente* (2022). Vigo: Xerais. 496 páxs. ISBN 978-84-1110-227-8.

### Poesía 
* [miniatura|Presentando *Etceteramente* na Libraría Paz de Pontevedra en 2023 con [Carlos Lema.]]*The book of invisible bridges/O libro das pontes invisibles* (2012, Pighog press, en edición bilingüe inglés-galego).

### Literatura infanto-xuvenil 
* *Paco Peco Pequeneiro e o lagarteiro miope* (1997 Sotelo Blanco). En Xerais, 2021, ISBN  978-84-9121-908-8.
* *A porta dourada* (1998, Sotelo Blanco).
* *O neno perdido* (1998, Xerais). Con ilustracións de Francisco Bueno Capeáns.
* *O trompetista e a lúa* (1999, Rodeira). Foi traducido ao castelán e ao catalán.
* *Paco pequeneiro e o mundo do revés* (2000, Sotelo Blanco).
* *The Corunna boats* (2004, Xerais).
* *A máquina contacontos* (2004, Rodeira). Foi traducida ao castelán.
* *Unha chuvia de meteoritos* (2008, Sotelo Blanco).
* *Concurso de Pacos* (2008, Sotelo Blanco).
* *O mago Orlando* (2008, Sotelo Blanco).
* *O marciano azul* (2008, Sotelo Blanco).
* *O robot que toleou* (2008, Sotelo Blanco).
* *O xenio xenial* (2008, Sotelo Blanco).
* *O gato fantasma* (2013, Xerais).
* *O trompetista e a Lúa* (2015), (3ª ed.), Xerais, 72 páx. ISBN 978-84-9914-848-9. 
**A porta dourada* (2018), Xerais, 152 páx. ISBN 978-84-9121-416-8.
**A zapateira mecánica* (2026). Vigo: Xerais. Ilustracións de Jorge Lei. 80 páxs. ISBN 978-84-1110-783-9. ePub: ISBN 978-84-1110-790-7.

### Obras colectivas 
* *Berra liberdade* (1996, Galaxia).
* *Longa lingua* (2002, Xerais).
* *From the beginning of the sea (De onde comeza o mar)* (2008, Foreign Demand).
* *O segredo da lanterna verde* (2009, Xunta de Galicia). Con Mar Guerra, Elvira Riveiro e Antón Fortes Torres.

## Premios 
* Premio de narrativa *Cidade de Lugo* no 1990, por *Non hai misericordia*.
* Premio Compostela Cultural por *Seis cordas e un corazón*.
* Premio San Clemente á mellor novela no 2000, por *Os saltimbanquis no paraíso*.

## Notas 
## Véxase tamén 
### Ligazóns externas 
*Ficha de autoren Xerais
* Páxina de Laboratoro